**Rakvere Linnavalitsus**

**Pakkumismenetluse kutse ja alusdokument**

**Rakvere linna munitsipaalkoolide õpilastele ujumise algõpetuse teenuse tellimine**

**2023/24. õppeaastaks (01.09.2023 – 07.06.2024)**

Rakvere Linnavalitsus kuulutab välja pakkumismenetluse „**Rakvere linna munitsipaalkoolide õpilastele ujumise algõpetuse teenuse tellimine 2023/24 õppeaastaks“.**

**1. PAKKUMISMENETLUSE ANDMED**

**1.1. Pakkumismenetluse kutse esitaja:**

Nimi: Rakvere Linnavalitsus

Aadress: Lai tn 20, 44308 Rakvere, Eesti Vabariik

Telefon: 322 5870

E-post: pakkumused@rakvere.ee

**1.2. Pakkumismenetluse eest vastutav isik:**

nimi: Jane Palu

ametikoht: hariduse peaspetsialist

telefon 322 2336, 5420 0221

e-post: jane.palu@rakvere.ee

**1.3. Pakkumismenetluse objekti kirjeldus:** Rakvere Linnavalitsus korraldab pakkumismenetluse eesmärgiga kasutada säästlikult ja ratsionaalselt Rakvere linna rahalisi vahendeid ning sõlmida teenuse osutamise leping Rakvere linna munitsipaalkoolide esimese kooliastme õpilastele ujumise algõpetuse läbiviimiseks 2023/24. õppeaastal vastavalt põhikooli riiklikule õppekavale.

**1.4. Teenuse osutamise lepingu täitmise tähtaeg:**

4. september 2023 – 7. juuni 2024. a.

**2. Teenuse kirjeldus**

2.1. Teenuse osutamine peab toimuma perioodil 01.09.2023 – 07.06.2024. a. Rakveres Parkali tn 4 asuvas Aqva Hotels Osaühingu ujulas. Teenuse osutamine toimub Rakvere linna munitsipaalkoolide 2.-3. klassi õpilastele kokku mahus 30 tundi ühe klassikomplekti kohta (edaspidi ka Teenus), arvestusega, et 13 tundi toimub 2023. a II poolaastal (september- detsember) ja 17 tundi toimub 2024. a I poolaastal (jaanuar-juuni).

2.1.1. Klassid, kellele korraldatakse 2023. aasta sügisel ujumise algõpetus, on järgmised:

2.1.1.1. Rakvere Põhikoolis 2023/2024. õppeaastal 2. klassid, kokku 1 klassikomplekt;

2.1.1.2. Rakvere Reaalkoolis 2023/2024. õppeaastal 2. klassid, kokku 5 klassikomplekti;

2.1.1.3. Rakvere Vabaduse Koolis 2023/2024. õppeaastal 2. klassid kokku 3 klassikomplekti.

2.1.2. Klassid, kellele korraldatakse 2024. aasta I poolaastal ujumise algõpetus, on järgmised:

2.1.2.1. Rakvere Põhikoolis 2023/2024. õppeaastal 3. klass, kokku 1 klassikomplekt;

2.1.2.2. Rakvere Reaalkoolis 2023/2024. õppeaastal 3. klassid, kokku 5 klassikomplekti;

2.1.2.3. Rakvere Vabaduse Koolis 2023/2024. õppeaastal 3. klassid kokku 3 klassikomplekti.

2.2. Teenuse osutaja peab tagama Teenuse osutamise üheaegselt kuni 24 (kahekümne neljale) õpilasele.

2.3. **2023/2024. õppeaasta I poolaastal** (september- detsember 2023. a) tagab Teenuse osutaja esimesed **kümme** (10) **treeningut kahe** (2) **treeneri** olemasoluga **ja kolm** (3) **treeningut ühe treeneriga**, kui üheaegselt on klassikomplekti suurus üle 12 õpilase või klassikomplektis on üle poolte õpilastest muukeelsed, järgmistele klassidele:

2.3.1. Rakvere Reaalkooli viiele (5) klassikomplektile;

2.3.2. Rakvere Vabaduse Kooli kahele (2) klassikomplektile;

2.4. **2023/2024. õppeaasta I poolaastal** (september-detsember 2023. a) tagab Teenuse osutaja kolmteist (13) treeningut **ühe (1) treeneri** olemasoluga, kui üheaegselt on klassikomplekti suurus kuni 12 õpilast, Rakvere Vabaduse Kooli ühele (1) klassikomplektile.

2.5. **2023/2024. õppeaasta I poolaastal** (september-detsember 2023. a) tagab Teenuse osutaja Rakvere Põhikooli ühele (1) klassikomplektile kolmteist (13) treeningut **kahe** **(2) treeneri** olemasoluga.

2.6. **2023/2024. õppeaasta II poolaastal** (jaanuar- juuni 2024. a) tagab Teenuse osutaja esimesed **kümme** (10) **treeningut** **kahe (2) treeneri** olemasoluga **ja seitse** (7) **treeningut ühe treeneriga**, kui üheaegselt on klassikomplekti suurus üle 12 õpilase, järgmistele klassidele:

2.6.1. Rakvere Põhikooli ühele (1) klassikomplektile.

2.6.2. Rakvere Reaalkooli kolmele (3) klassikomplektile;

2.6.3. Rakvere Vabaduse Kooli kolmele (3) klassikomplektile;

2.7. **2023/2024. õppeaasta II poolaastal** (jaanuar- juuni 2024. a) tagab Teenuse osutaja **ühe treeneri** olemasoluga 17 treeningut, kui üheaegselt on klassikomplekti suurus kuni 12 õpilast, Rakvere Reaalkooli kahele (2) klassikomplektile.

2.8. Teenust osutatakse vastavalt koolide tunniplaanidele, arvestades võimaluse korral koolide ettepanekutega.

2.9. Tundide toimumise ajad tuleb kooskõlastada aadressil helene.joe@rakvere.ee. Orienteeruvad tundide ajad ja radade arv on toodud Lisas 3.

2.10. Ületundide eest tasu ei maksta, kui selleks pole eelnevat kirjalikku kokkulepet.

**3. Pakkuja tehnilisele ja kutsealasele pädevusele esitatavad tingimused ja nõutavad dokumendid.**

3.1. Pakkuja, kes peab oma asukohamaa seaduste kohaselt olema registreeritud äriregistris või erialases registris, esitab sellekohase kehtiva registritunnistuse või kehtiva koopia vastavast registritunnistusest. Registritunnistust ei pea esitama Eesti äriregistris registreeritud pakkuja.

3.2. Pakkuja poolt pakutav teenus peab vastama pakkumismenetluse alusdokumendi Lisas 1 ja Lisas 2 toodud teenuse osutamise tingimustele, millise asjaolu vastavust kontrollib hankija pakkuja poolt esitatud töökava järgi.

3.3. Pakkuja peab kasutama ujumise algõpetuse läbiviimiseks ainult treenereid, kellele on väljastatud treeneri kutsetunnistus ujumises vähemalt EKR (Eesti Kutsekvalifikatsiooni-raamistiku) tasemel 4, millise asjaolu vastavust kontrollib hankija Eesti spordiregistrist.

3.4. Pakkuja peab tagama, et kahe treeneriga tundides oleks vähemalt ühel treeneril EKRi tase 4 ja teisel treeneril tase 3.

3.5. Pakkuja peab omama teenuse osutamiseks vajalikul arvul ja kvaliteedile vastavaid ujumise abivahendeid.

**4. Pakkumuse esitamine**

4.1. Pakkumus ja selle juurde kuuluvad dokumendid peavad olema vormistatud eesti keeles.

4.2. Pakkumus peab olema alla kirjutatud pakkuja seadusliku esindaja või tema volitatud isiku poolt;

4.3. Pakkumuses peab sisalduma:

4.3.1. pakkuja nimi, aadress, registrikood;

4.3.2. kõikide teenust osutavate treenerite nimed ja isikukoodid ära näidates, millise kooli klassidele iga treener konkreetselt tunde läbi viib;

4.3.3. pakkumuse hind arvestades punktides 2.3. - 2.7. ja Lisa 3 sätestatud nõudeid;

4.3.4. pakkuja poolt täidetud Lisa 1 ja Lisa 2 vorm.

4.4. Pakkumuse hinnana tuleb esitada:

- ühe (1) ujumise algõpetuse akadeemilise tunni läbiviimise hind ühe (1) klassikomplekti kohta, kui tunnis on kaks 2 treenerit;

- ühe (1) ujumise algõpetuse akadeemilise tunni läbiviimise hind ühe (1) klassikomplekti kohta, kui tunnis on üks (1) treener.

Mittekäibemaksukohuslasest pakkuja puhul käibemaksu pakkumusele ei lisata.

4.5. **Pakkumuse esitamise tähtaeg on 24. august 2023. a kell 12.00.**

4.6. Pakkumus tuleb esitada elektrooniliselt ja digitaalselt allkirjastatult ühes digikonteineris Rakvere Linnavalitsuse e-posti aadressile pakkumused@rakvere.ee, pealkirjaga „Rakvere linna munitsipaalkoolide õpilastele ujumise algõpetuse teenuse tellimine 2023/24. õppeaastaks. Mitte avada enne 24.08.2023 kella 13.00“.

**5. Pakkumuste hindamine**

5.1. Vajadusel otsustab Rakvere linnavalitsus pakkujaga edasiste läbirääkimiste pidamise ja määrab läbirääkimisi pidavad isikud.

5.2. Pakkumismenetluse dokumentides reguleerimata küsimustes jõutakse pakkujaga kokkuleppele läbirääkimiste teel.

5.3. Pakkumismenetluse kutse esitaja jätab endale õiguse lükata pakkumus tagasi, kui pakutud maksumus ületab oluliselt selleks eelarves planeeritud summat.

**6. Lepingu sõlmimine**

6.1. Rakvere Linnavalitsus teeb edukaks tunnistatud pakkumuse esitanud pakkujale ettepaneku lepingu sõlmimiseks. Lepingu sõlmimise aluseks on käesolevad pakkumismenetluse dokumendid, edukaks tunnistatud pakkumus ning läbirääkimistel kokkulepitud tingimused.

LISA 1

**Ujumise algõpetus 2023. aasta sügisel Rakvere linna munitsipaalkoolides**

**Ujumise algõpetuse töökava september- detsember 2023. a**

**Rakvere Põhikool 2. a+ 2. b**

**Rakvere Reaalkool 2. a, 2. b, 2. c, 2.d, 2. u**

**Rakvere Vabaduse Kool 2. a, 2. b, 2. c**

**Õppesisu**

|  |  |  |  |
| --- | --- | --- | --- |
| Tunnid | Tunni kirjeldus | Oodatav õpitulemus | Märkused  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |

**LISA 2**

**Ujumise algõpetus 2024. aasta I poolaastal Rakvere linna munitsipaalkoolides**

**Ujumise algõpetuse töökava jaanuar – juuni 2024. a**

**Rakvere Põhikool 3. a + 3.b**

**Rakvere Reaalkool 3. a, 3. b, 3. c, 3.d, 3.u**

**Rakvere Vabaduse Kool 3. a, 3. b, 3. c**

**Oodatavad õpitulemused ja nende hindamine. Riikliku õppekava alusel antav hinnang seitsme variandi vahel iga õpilase kohta.**

1.

2.

3.

….

**Hindamise korraldus**

Riikliku õppekava alusel antav hinnang seitsme variandi vahel iga õpilase kohta esitatakse kirjalikult klasside kaupa 2023/2024. õppeaasta lõpuks arvestusega, et kool kannab ujumise algõpetuse (30 tundi) läbinud õpilaste andmed Eesti Hariduse Infosüsteemi.

**Õppesisu**

|  |  |  |  |
| --- | --- | --- | --- |
| Tunnid | Tunni kirjeldus | Oodatav õpitulemus | Märkused  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |